Poprawom měješe so hłowna dróha w Němcach hižo lěta 2010 wobšěrnje ponowić. Hospodarskeho konsolidowanja města Wojerec dla pak běchu předewzaće wospjet wotstorkowali. Nětko póčnje so zaso něšto hibać.
Němcy (AK/SN). Wot spočatka lěta 2017 chcedźa hłownu dróhu přez Němcy ponowić a wobšěrnje wutwarić. „Hač do srjedź lěta 2018 ma třeći a posledni twarski wotrězk dozhotowjeny być“, rjekny Claudia Dölling z Drježdźanskeho inženjerskeho běrowa na wčerawšim posedźenju Wojerowskeje měšćanskeje rady. Něhdźe połsta lět stara jězdnja je dodźeržana a mjeztym na wjacorych městnach runjewon strašna. Dźensnišim wěstotnym žadanjam wona dawno hižo njewotpowěduje.
pol_Latn szl_Latn